L'alcalde de Llíria reparteix les delegacions entre els membres de l'equip de Govern
23 de juny de 2023

L'alcalde de Llíria, Joanma Miguel, ha firmat hui el decret de delegació de competències, que es reparteixen en huit àrees genèriques de gestió política, entre els membres del seu equip de Govern. A més, s'han designat les tinences d'alcaldia en les quals el PSOE assumirà quatre i Compromís-Move tres.

CONFIGURACIÓ DEL GOVERN MUNICIPAL DE LLÍRIA:

\- Joanma Miguel: Alcalde amb les competències de Protocol i Comunicació, Recursos Humans i Coordinació de projectes singulars per a la ciutat.

\-Paco Gorrea: 1r tinent d'alcalde i regidor d'Hisenda i Foment Econòmic.

\-Mª Cruz García: 2a tinenta d'alcalde i regidora d'Urbanitzacions, Cicle Integral de l'Aigua i Benestar Animal.

\-Consuelo Morató: 3a tinenta d'alcalde i regidora de Medi Ambient, Agricultura, Medi rural, Legalitat Urbanística i Habitatge, Memòria Democràtica i Fons Europeus.

\-Juani García: 4a tinenta d'alcalde i regidora d'Educació, Polítiques Inclusives i Oficina d'Atenció Ciutadana.

\-Mª José Llopis Oliver: 5a tinenta d'alcalde i regidora de Cultura, Festes, Música i Comerç.

\-Paco García: 6é tinent d'alcalde i regidor de Política Territorial, Mobilitat Sostenible, Turisme i Ciutat Creativa UNESCO, Infraestructures Educatives i Socials, Arxiu Municipal, i Govern Interior i Contractació.

\-Francesc Fombuena: 7é tinent d'alcalde i regidor d'Obres i Serveis, i Seguretat Ciutadana.

\-Reme Tordera: Regidora de Xarxa de Museus i Patrimoni Històric, Xarxa Municipal de Biblioteques, Persones Majors, Igualtat i LGTBI, i Cooperació.

\-Andreu Badía: Regidor de Modernització i Noves Tecnologies, Smart City, Joventut i Infància, Transparència i Participació.

\-Nico Marco: Regidor d'Esports i Salut Pública.

La pròxima setmana s'anunciaran, en el ple, les dedicacions i el règim de retribucions dels nous edils del Govern local.